ଲିନିଆ ନାଇଗ୍ରା

ଲିନିଆ ନାଇଗ୍ରା, ଯାହା ଗର୍ଭଧାରଣ ରେଖା ଭାବରେ ମଧ୍ୟ ଜଣାଶୁଣା, ଗର୍ଭାବସ୍ଥାରେ ପେଟରେ ରେଖା ଆକାରରେ ବର୍ଦ୍ଧିତ ପିଗମେଣ୍ଟେସନ ବା ରଞ୍ଜନ ପ୍ରକ୍ରିୟା ଦେଖାଯାଏ । ଏହା ସାଧାରଣତଃ ଏକ ସେଣ୍ଟିମିଟର (୦.୪ ଇଞ୍ଚ) ଚଉଡ଼ା, ବାଦାମୀ ବା କଳା ରଙ୍ଗର ଏବଂ ମଧ୍ୟଭାଗରେ ଭୂଲମ୍ବ ଭାବରେ ପୁବିସଠାରୁ ନାଭି ପର୍ଯ୍ୟନ୍ତ ବିସ୍ତାର ହୁଏ । ବିଭିନ୍ନ ଭାବରେ ଏହା ଉପର ପେଟକୁ ମଧ୍ୟ ବିସ୍ତାର ହୋଇପାରେ । ପ୍ରଥମ ଗର୍ଭଧାରଣରେ ଏହାର ଆରମ୍ଭ ସାଧାରଣତ ୩ୟ ମାସରେ ହୋଇଥାଏ; ଅବଶ୍ୟ, ପରବର୍ତ୍ତୀ ଗର୍ଭଧାରଣରେଏହା ପୂର୍ବରୁ ଦେଖାଯାଏ । ଏହା ସ‌ହିତ ଗାଲରେ ଏବଂ ସ୍ତନାଗ୍ରରେ  ମେଲାସମା ଦେଖାଯାଏ ।  

ଏହାର ଅନ୍ତର୍ନିହିତ ପ୍ରଣାଳୀ ଅସ୍ପଷ୍ଟ କିନ୍ତୁ ବର୍ଦ୍ଧିତ ଇଷ୍ଟ୍ରୋଜେନ୍ ଯୋଗୁ ମେଲାନିନର ବୃଦ୍ଧି ହେଉଥିବା ବିଶ୍ୱାସ କରାଯାଏ ।  ରୋଗ ନିର୍ଣ୍ଣୟ ଉପରେ ଲକ୍ଷଣ ଉପରେ ଆଧାରିତ ହୁଏ । ଏହା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି ଏବଂ ଏହା ସାଧାରଣତଃ  ପ୍ରସବ ପରେ ମଳିନ ହୋଇଯାଏ ।  ସୂର୍ଯ୍ୟ କିରଣ ଏଡ଼ାଇବା କିମ୍ବା ସେହି ଅଞ୍ଚଳରେ ସନସ୍କ୍ରିନ ବ୍ୟବହାର କରି ପିଗମେଣ୍ଟେସନର ଡିଗ୍ରୀ ହ୍ରାସ କରାଯାଇପାରେ । 

ଅଧିକାଂଶ ଗର୍ଭବତୀ ମହିଳା (>୯୦%) କିଛି ମାତ୍ରାରେ ପ୍ରଭାବିତ ହୁଅନ୍ତି । ଯେଉଁମାନଙ୍କର ଗାଢ଼ ଚର୍ମ ଥାଏ ସେମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି । ଜନ୍ମ ନିୟନ୍ତ୍ରଣ ବଟିକା ଖାଉଥିବା ୩୦% ଲୋକଙ୍କର ଏହି ଅବସ୍ଥା ହୋଇପାରେ, ଏପରିକି ଶିଶୁ ଏବଂ ପୁରୁଷମାନଙ୍କର ମଧ୍ୟ ହୋଇପାରେ ।  ଶବ୍ଦଟି "କଳା ରେଖା" ପାଇଁ ଲାଟିନ୍ ଭାଷାରୁ ଆସିଛି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki